Àkàrà-òògùn bẹ̀rẹ̀ sí ọ̀rọ̀ í dọ. Ó ní: “Ìwọ ọ̀rẹ́ mi, nígbà tí ó di ọdún kẹẹẹ̀ẹ́dọ́gbọ̀n ti bàbá mi ti dé inú ayé ni ó múra ní òwúrọ̀ ọjọ́ kan báyìí tí ó bá igbó àbàmì kan lọ lẹ́bàá ìlú wa láti lọ ṣe ọdẹ,àwọn ara ìlú wa a máa pe ni igbó Olódùmarè, nítorí ibi tí ó ní ẹ̀rù gidigidi ni. Àwọn ọdẹ pàápàá bẹ̀rù Igbó Olódùmarè ju Igbó Irúnmọlẹ̀ lọ, òfin gan-an sì ni ní ìlú wa pé odẹ tí kò bá tí dí ọdẹ aperin kò gbọdọ̀ lọ sí ibẹ̀ lọ ṣe ọdẹ, nítorí ibẹ̀ ni ibúgbé ìyanu – ibẹ̀ ni àwọn ẹyẹ ti ń fọhùn ènìyàn, tí àwọn ẹranko ń ta ọjà fún ara wọn; tí ogunlọ́gọ̀ igi kò ni gbòǹgbò síbẹ̀síbẹ̀ tá ara wọn tutù nini tí ewé wọn sì dúdú mirinmirin. Èkúté t;obi ju òk;et;e, ìgbín si tóbi ju ìjàpá, nínú Igbó Olódùmarè. Àwọn ẹbọra alágbára àti àwọn jàgídíjàgan àǹjànnú ni wọ́n si ń jùmọ̀ ṣe ọ̀rẹ́ pọ̀, bẹ́ẹ̀ ni àwọn ejò alákọrí gbogbo a tun máa dẹ́rùba àwọn ọdẹ nítorí ibẹ̀ ni ilé olórí ejò ayé gbogbo, Ojòlá-ìbínú ni orúkọ rẹ̀ ń jẹ́.
Akara-oogun bere si oro i do. O ni: “Iwo ore mi, nigba ti o di odun keeeedogbon ti baba mi ti de inu aye ni o mura ni owuro ojo kan bayii ti o ba igbo abami kan lo lebaa ilu wa lati lo se ode,awon ara ilu wa a maa pe ni igbo Olodumare, nitori ibi ti o ni eru gidigidi ni. Awon ode paapaa beru Igbo Olodumare ju Igbo Irunmole lo, ofin gan-an si ni ni ilu wa pe ode ti ko ba ti di ode aperin ko gbodo lo si ibe lo se ode, nitori ibe ni ibugbe iyanu – ibe ni awon eye ti n fohun eniyan, ti awon eranko n ta oja fun ara won; ti ogunlogo igi ko ni gbongbo sibesibe ta ara won tutu nini ti ewe won si dudu mirinmirin. Ekute t;obi ju ok;et;e, igbin si tobi ju ijapa, ninu Igbo Olodumare. Awon ebora alagbara ati awon jagidijagan anjannu ni won si n jumo se ore po, bee ni awon ejo alakori gbogbo a tun maa deruba awon ode nitori ibe ni ile olori ejo aye gbogbo, Ojola-ibinu ni oruko re n je.